ՀՀ քննչական կոմիտեի նախագահ Աղվան Հովսեփյանը, շնորհավորելով ՄԻՊ-ին՝ ձեւավորման 10-ամյակի կապակցությամբ, փաստեց, որ մարդու իրավունքների և ազատությունների պաշտպանության, խախտված իրավունքների վերականգնման հարցում առանձնահատուկ դեր ունեն քննչական մարմինները, որոնց գործունեությունն անմիջականորեն ուղղված է մարդու կյանքի, և առողջության, սեփականության և այլ իրավունքների, ազատությունների պաշտպանությանը։ Քանի որ հենց նախաքննության ընթացքում է, որ օրենքով սահմանված դեպքերում և կարգով սահմանափակվում կամ դադարեցվում են մարդու սահմանադրական իրավունքներն ու ազատությունները` խափանման միջոցների կիրառմամբ, փոստ – հեռագրական առաքումների վրա կալանք դնելով, գաղտնալսումներ իրականացնելով և այլն: Եւ շատ կարեւոր է, որ սահմանափակումները չիրականացվեն մարդու իրավունքների խախտմամբ։